Document ID: 31987R3544

31987R3544
L 337/1
SLUŽBENI LIST EUROPSKE UNIJE
23.11.1987.
UREDBA VIJEĆA (EEZ) br. 3544/87
od 23. studenoga 1987.
o sklapanju Sporazuma o izmjeni Sporazuma između Europske ekonomske zajednice i Vlade Demokratske Republike Svetog Tome i Prinsipea o ribolovu u obalnim vodama Svetog Tome i Prinsipea, potpisanog 1. veljače 1984. u Bruxellesu
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 43.,
uzimajući u obzir Akt o pristupanju Španjolske i Portugala, a posebno njegov članak 155. stavak 2. točku (b),
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da su Zajednica i Vlada Demokratske Republike Svetog Tome i Prinsipea pregovarali u skladu s člankom 8. Sporazuma o ribolovu u obalnim vodama Svetog Tome i Prinsipea, koji je odobren Uredbom (EEZ) br. 477/84 (3), kako bi odredili izmjene Sporazuma na kraju prvog trogodišnjeg razdoblja primjene;
budući da je nakon tih pregovora 27. svibnja 1987. parafiran Sporazum o izmjeni navedenog Sporazuma o ribarstvu;
budući da se u skladu s člankom 155. stavkom 2. točkom (b) Akta o pristupanju od Vijeća zahtijeva da pri donošenju odluka za svaki pojedini slučaj odredi postupke koji će osigurati potpuno ili djelomično uvažavanje interesa Kanarskih otoka, a posebno kada je riječ o sklapanju sporazuma o ribarstvu s trećim zemljama; budući da u ovom određenom slučaju treba odrediti navedene postupke;
budući da je u interesu Zajednice da se ovaj Sporazum odobri,
DONIJELO JE OVU UREDBU:
Članak 1.
Sporazum o izmjeni Sporazuma između Europske ekonomske zajednice i Vlade Demokratske Republike Svetog Tome i Prinsipea o ribolovu u obalnim vodama Svetog Tome i Prinsipea, potpisan u Bruxellesu 1. veljače 1984., odobrava se u ime Zajednice.
Tekst Sporazuma priložen je ovoj Uredbi.
Članak 2.
Kako bi se uzeli u obzir interesi Kanarskih otoka, Sporazum iz članka 1. i, u mjeri koja je potrebna za njegovu provedbu, odredbe zajedničke ribarske politike o očuvanju i gospodarenju ribolovnim resursima primjenjuju se i na plovila koja plove pod zastavom Španjolske i trajno su upisana u registar nadležnih tijela na lokalnoj razini (registros de base) na Kanarskim otocima, kako su ti upisi definirani u napomeni 6. Priloga I. Uredbi Vijeća (EEZ) br. 570/86 od 24. veljače 1986. o definiranju pojma „proizvodi s podrijetlom” i načinima administrativne suradnje u trgovini između carinskih područja Zajednice, Ceute i Melille i Kanarskih otoka (4).
Članak 3.
Ovime se ovlašćuje predsjednik Vijeća da odredi osobe ovlaštene potpisati Sporazum kako bi on obvezivao Zajednicu.
Članak 4.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljenu u Bruxellesu 23. studenoga 1987.

Labels: 3
18
6